b'\n_START_ARTICLE_\nJadranka Stojakovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nStojakovi\xc4\x87eva je bila rojena v Sarajevu v dru\xc5\xbeini \xc5\xa1olskih u\xc4\x8diteljev. Zgodnjo mladost je pre\xc5\xbeivela v bli\xc5\xbeini Bosanskega Novega, po lo\xc4\x8ditvi star\xc5\xa1ev pa se je z materjo preselila v Sarajevo._NEWLINE_Pri 16 letih se je pridru\xc5\xbeila jazz skupini svojega strica in z njo nastopala po Jugoslaviji ter Evropi. Uveljavila se je z izvedbo uradne pesmi na Olimpijskih igrah 1984 v Sarajevu. V osemdesetih letih je izdala \xc5\xa1tiri samostojne albume, v tem \xc4\x8dasu pa nastopala na \xc5\xa1tevilnih festivalih. Med letoma 1988 in 2012 je \xc5\xbeivela na Japonskem. Tam se je ponesre\xc4\x8dila med nastopom na odru in se zatem vrnila v domovino, kjer je do smrti \xc5\xbeivela v domu starej\xc5\xa1ih ob\xc4\x8danov v Banja Luki.'